google/wiki40b huggingface dataset:
Hendrik Petrus Berlage

Život

Hendrik Petrus Berlage sa narodil v Amsterdame. Po strednej škole študoval architektúru na Zürišskom inštitúte technológií, kde sa dostal do kontaktu s myšlienkami architektov Gottfrieda Sempera a Eugèna Viollet-le-Duca. Semperov vplyv sa odzrkadlil hlavne v Berlageho tradičnom konštrukčnom štýle. V roku 1880 založil v Holandsku firmu s Theodorom Sandersom, s ktorým pracoval na reálnych aj utopických návrhoch v neorenesančnom štýle.

Berlage ako nezávislý architekt

Od roku 1889 Berlage začína pracovať samostatne. Najprv navrhuje prevažne v tradičnom neoštýle (Kalverstraat, Amsterdam), ale čoskoro začína experimentovať s myšlienkami racionalizmu a jugendstilu. Špeciálne sa to prejavilo v návrhoch pre poistnú spoločnosť Nederlanden z roku 1845, pre ktorú pracoval ako hlavný architekt. Takto sa dostal k návrhu Amsterdamskej burzy. Politicky sa hlásil k sociálno-demokratickým myšlienkam. Jeho poslednou stavbou, ktorú sám označil ako najlepšiu, je Mestské múzeum v Haagu.

Racionalizmus

Od konca 19.teho storočia hral racionalizmus dôležitú úlohu pri navrhovaní v architektúre. V Berlageho pôdorysoch sa to odzrkadlilo navrhovaním nezdobených stien a používaním hladkého kameňa v akcentujúcich bodoch. Berlageho burza v Amsterdame je najdôležitejšou prácou svojho obdobia pretože znamenala začiatok modernej architektúry v Holandsku. Štýl stavby ovplyvnil architektov ako Tjeerd Cuipers a A. J. Kropholler. Berlageho teórie inšpirovali väčšinu holandských modernistov vrátane skupiny De Stijl, Amsterdamskej školy a Nových objektivistov.

Americké vplyvy

Počas návštevy v Spojených štátoch v roku 1911 sa Berlage zoznámil s tvorbou Franka Lloyda Wrighta. Po tejto navšteve sa až dokonca kariéry objavuje v Berlageho tvorbe americký vplyv.

Syntéza umení

Najcharekterisickejšou črtou Berlageho diela je ža návrhy sú postavené na základe idey syntézy umení, harmónie medzi hudbou, poéziou, drámou a maľbou. Typickým príkladom je práve Berlageho burza v Amsterdame.

Diela

Veľa Berlageho diel sa nachádza v Amsterdame. Zaujímavými projektami, okrem burzy, sú rozvojový plán pre južnú časť Amsterdamu (Plan zuid), Berlageho most a námestie Mercatorplein. Taktiež pracoval v Haagu. Tu postavil stavbu Nederlanden z roku 1845 a zónu Laakkwartier. Kostol katolíckej vedy v Haagu je jediným kostolom, ktorý navrhol. V roku 1914 Berlage navrhol lovecký zámoček Saint Hubertus pre manželov Kröller-Müllerových v oblasti národného parku De Hoge Veluwe. Berlageho poslednou prácou je mestské múzeum v Haagu. Ďalšou zaujímavou prácou je mestský dvojdom v Usquerte v provincii Groningen prirovnávaný k centrálnej stanici. Takmer všade Berlage navrhoval taktiež nábytok, v duchu syntézy umení.
Transportná vrstva

Účel

Účelom transportnej vrstvy je poskytovať prenos dát medzi koncovými používateľmi (end-to-end komunikácia), čím odbremeňuje vyššie vrstvy od nutnosti poskytovania spoľahlivého a efektívneho dátového prenosu. Jej služby segmentujú a znovu zostavujú dáta z vyšších vrstiev.

Komunikácia

Komunikácia na transportnej vrstve môže byť spojovaná nebo nespojovaná.

Spojovaná komunikácia

Pri spojovanej komunikácii vysielajúce zariadenie najprv nadviaže spojenie s partnerským systémom, potom nasleduje samotný prenos dát a po jeho skončení sa musí ukončiť aj spojenie a virtuálny okruh sa rozpadá. Počas prenosu sa obidva systémy navzájom uisťujú či komunikácia prebieha v poriadku a či sú dáta na druhej strane prijímané. Typickým príkladom spojovanej komunikácie je protokol TCP.

Nespojovaná komunikácia

Pri nespojovanej komunikácii vysielajúce zariadenie iba prenesie dáta a nevyžaduje sa nadviazanie spojenia ani potvrdzovanie prenosu. Vďaka tomu je komunikácia rýchla a efektívna. Pri nespojovanej komunikácii sa spoľahlivosť prenosu zabezpečuje aplikáciami vyšších vrstiev. Typickým príkladom nespojovanej komunikácie je protokol UDP.
Carmaux

Poloha

Carmaux má rozlohu 14,16 km². Najvyšší bod je položený 340 m n. m. a najnižší bod 228 m n. m.

Obyvateľstvo

Carmaux má 10210 obyvateľov (2012).
Graf vývoja obyvateľstva:
Zdroje: INSEE
Rombas

Poloha

Obec má rozlohu 11,69 km². Najvyšší bod je položený 383 m n. m. a najnižší bod 162 m n. m.

Obyvateľstvo

Počet obyvateľov obce je 9 929 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lincoln City (Oregon)

História

Lincoln City vzniklo 3. marca 1965 spojením miest Delake, Oceanlake a Taft a obcí Cutler City a Nelscott. Meno Lincoln City vzišlo zo sútaže miestnych školákov. Dnes je mesto populárnou turistickou destináciou najmä vďaka obriemu kasínu Chinook Winds Casino, ale tiež outletovému obchodnému centru. Pláž je obľúbeným miestom pre púšťanie drakov, Lincoln City býva označované ako hlavné mesto drakov.
Bouligney

Poloha

Obec má rozlohu 14,2 km². Najvyšší bod je položený 357 m n. m. a najnižší bod 231 m n. m.

Obyvateľstvo

Počet obyvateľov obce je 434 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
UPC Broadband

UPC Broadband je paneurópska komunikačná spoločnosť, ktorú vlastní Liberty Global a je aktívna v niekoľkých európskych krajinách. Poskytuje káblovú televíziu, internet a telefónne služby.
Je aktívna v nasledovných krajinách: Írsko, Rumunsko, Poľsko, Holandsko, Česko, Rakúsko, Švajčiarsko, Slovensko, Belgicko, Slovinsko a Maďarsko.
Saint-Eutrope-de-Born

Poloha

Obec má rozlohu 38,28 km². Najvyšší bod je položený 185 m n. m. a najnižší bod 83 m n. m.

Obyvateľstvo

Počet obyvateľov obce je 696 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fontenay (Manche)

Poloha

Obec má rozlohu 6,85 km². Najvyšší bod je položený 139 m n. m. a najnižší bod 78 m n. m.

Obyvateľstvo

Počet obyvateľov obce je 325 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alicja Rosolská

Pohár Federácie (FED Cup)

Alicja Rosolská reprezentovala tím Poľska v 19 zápasoch Pohára federácie s bilanciou 15-4 vo štvorhre.
Synusojda

Pozadie

O návrate Druhej Strany sa začalo hovoriť už v roku 2013. Najskôr sa Moloch Vlavo objavil na albume Mikyho Moru Rep vol. 2 a to v skladbe „Policajný štát“. Neskôr sa Moloch vyjadril vo videu Ako šiel Moloch na vandrovku, že dá Druhú Stranu opäť dohromady. Po vydaní videa „Druhá Strana 2013“, ktoré obsahuje ukážky nových skladieb a prácu Mikyho aj Molocha v štúdiu, bolo jasné že nový album sa skutočne pripravuje. Prvý singel s názvom „Čo si Jak?“ bol vydaný aj s videoklipom 2. marca 2014 a k júnu 2014 mal na portáli YouTube cez 250 000 zhliadnutí. O produkciu sa postaral Abe zo skupiny H16. Druhý singel „Jednou nohou“ bol vydaný 30. apríla 2014, produkoval ho takisto Abe. Tretí video singel bola skladba „Splnená túžba“. Po 2 moderných trapových singloch ide o skladbu Druhej Strany. ktorá je viac zo starej školy. V piesni Miky Mora a Moloch Vlavo rapujú o svojom detstve a svojej túžbe stať sa rapermi, čo sa im neskôr aj podarilo.

Hudobná štruktúra

Album sa nesie v modernejšom duchu ako predošlé 2 albumy Druhej Strany (DUO, Výpoveď otom čojetu videť). Sú tu moderné trapové skladby ako „Čo si jak?“, „Do huby“, či „Jednou Nohou“, ale aj pouličné skladby, napr. „V hlave“, či „Všetko sa ti“, ku ktorému vyšiel aj kontroverzný videoklip.
Črievičník papučkový

Črievičník papučkový (Cypripedium calceolus) je rastlina z čeľade vstavačovité (Orchidaceae). Na Slovensku patrí medzi zraniteľné (VU) a chránené druhy. Jeho spoločenská hodnota ja 138 EUR.

Morfológia

Trváca, 20 – 60 cm vysoká bylina. často vytvára bohaté trsy rozkonárením podzemku. Listy 3 – 5, široko vajcovité až podlhovasto kopijovité. Kvety po 1 – 2 (4), okvetné lístky 4 (pôvodne v počte 5, dolné dva však vzájomne zrastené), ca 4 cm dlhé, červenohnedé; pysk papučkovito vydutý, 3 – 4 cm dlhý, žltý, bez ostrohy. Kvitnutie: máj – júl.

Výskyt (ekológia)

Rastie na mierne vlhkých cez leto vysychajúcich vápenatých pôdach chudobných na dusík. Listnaté (hlavne bukové) a zmiešané, zriedka ihličnaté (aj sekundárne) lesy a ich okraje, kroviny. Najmä na vápnitom podklade, od pahorkatín do horského stupňa.

Výskyt na Slovensku

Na viac ako 100 lokalitách od Bielych Karpát až po okolie Humenného. V obvode flóry centrálnych Karpát sa vyskytuje roztrúsene a často tu vytvára početné populácie vo veľkosti niekoľkých desiatok až stoviek kusov. Vo zvyšných oblastiach sa vyskytuje len ojedinele. Veľkosť populácií druhu, ako aj ich početnosť na Slovensku sú viac-menej stabilizované.Druh sa vyskytuje na 26 ÚEV, na ktorých sa nachádza ca 58 % jeho lokalít na Slovensku.
Kaštieľ v Šarišských Michaľanoch

Dejiny

Na mieste kaštieľa stála už v 15. storočí zemianska kúria. V rokoch 1585 - 1642 bola prebudovaná na renesančný kaštieľ. Je to prízemná budova so 4 nárožnými baštami. Jeho vnútrajšok je bohatý na dekoratívne prvky, najviac zaujme baroková štuková výzdoba stropu v jednej z miestností.

Exteriér

Kaštieľ je jednopodlažná bloková stavba so štyrmi polygonálnymi vežami na nárožiach. Na západnej fasáde nachádzame pôvodný vstup do kaštieľa so supraportom. K vstupu bolo pristavené dvojramenné schodište na kamennom murive podesty, ktoré je ale pristavané až v 19. storočí. K zaujímavým prvkom patrí dekoratívne bifórium vo fasáde juhovýchodnej nárožnej veže, vytvorené dvoma polkruhovo ukončenými oknami, ktoré sú členené stĺpikmi so žliabkovaním. Na fasádach sú čiastočne zachované pôvodné okná s kamennou šambránou. Na jednej z veží sa nachádza i združené okno, ktoré je členené troma polostĺpmi na vysokých pätkách.

Interiér

V interiéri sa zachoval jeden pôvodný strop s výzdobou, ktorú tvoria sochy anjelikov. Severozápadná veža bola prebudovaná na vstup do kaplnky ako i súkromný vchod z interiéru pre majiteľa. V súčasnosti sa kaštieľ využíva ako sídlo obecného úradu a je prístupný verejnosti.
Bodliak kučeravý

Opis

Bodliak kučeravý sa vyznačuje krehkými a lámavými byľami a mäkkými, po okrajoch skôr brvitými než ostnatými, na rube šedoplstnatými listami. Hroznovito nahlučených úborov je na konci každej byľovej vetvy niekoľko, obvykle dva alebo päť; zákrovy sú kratšie než kvety.
Je to dvojročná až viacročná bylina dorastajúca výšky do 1,5 metra, zriedka aj viac. Byle aj ich vetvy sú krídlaté. Priame byle sa vetvia až v svojej najhornejšej časti. Kvety sú červenofialové, vzácne svetlejšie alebo belavé. Nažka má husté jednoduché páperie. Rastlina kvitne od júla až do septembra.

Výskyt

Svojim pôvodom je bodliak kučeravý eurázijský druh, dnes je však rozšírený v miernom pásme celej zemegule. Rastie na vlhkých a tienistých miestech v údoliach vodných tokov od nížin do nižšieho horského stupňa ako súčasť bylinných burinných a polorumoviskových spoločenstiev na rôznych opustených neobrábaných miestach. Na celom Slovensku je pomerne dosť bežný. Je ukazovateľom živinami bohatých pôd a priaznivej stanoviskovej vlhkosti.
Schmittviller

Poloha

Obec má rozlohu 2,33 km². Najvyšší bod je položený 356 m n. m. a najnižší bod 285 m n. m.

Obyvateľstvo

Počet obyvateľov obce je 346 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lamargelle

Poloha

Obec má rozlohu 25,75 km². Najvyšší bod je položený 527 m n. m. a najnižší bod 337 m n. m.

Obyvateľstvo

Počet obyvateľov obce je 154 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jouvent

Poloha

Obec má rozlohu 24,96 km². Najvyšší bod je položený 437 m n. m. a najnižší bod 305 m n. m.

Obyvateľstvo

Počet obyvateľov obce je 1 618 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ed Rush

Ed Rush vlastným menom Ben Settle (* 1973 v Londýne) je známy a popredný jungle/neurofunk/techstep DJ, ktorý často vydáva albumy v spolupráci s Optical. Obidvaja, Ed Rush & Optical, sú hlavnými tvorcami drum and bassových nahrávok vydavateľstva Virus Recordings.
Narodil sa vo východnom Londýne, Ed Rush začínal ako breakdancer, ale nakoniec sa mu zapáčila vychádzajúca undergroud rave scéna.
Pau (mesto vo Francúzsku)

Obyvateľstvo

Počet obyvateľov je 79 798 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Urbanya

Poloha

Obec má rozlohu 14,4 km². Najvyšší bod je položený 1 765 m n. m. a najnižší bod 720 m n. m.

Obyvateľstvo

Počet obyvateľov obce je 26 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peyrière

Poloha

Obec má rozlohu 8,14 km². Najvyšší bod je položený 132 m n. m. a najnižší bod 63 m n. m.

Obyvateľstvo

Počet obyvateľov obce je 281 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marionov ostrov a Ostrov princa Eduarda

Marionov ostrov a Ostrov princa Eduarda (angl. Marion Island and Prince Edward Island, niekedy Prince Edward Islands) je zámorské územie Južnej Afriky v Indickom oceáne. Územie tvoria dva malé skalnaté ostrovy sopečného pôvodu – Marionov ostrov (298 km²) a Ostrov princa Eduarda (47 km²). Ostrovy sú neobývané. Nachádzajú sa v časovom pásme UTC+3. Najvyšším vrcholom ostrovov je sopka State President Swart (1 230 m n. m.).
Ostrovy boli objavené v roku 1663 holandskou loďou Maerseveen. Roku 1771 ich navštívil francúzsky moreplavec Marc-Joseph Marion Dufresne (1724-1772) a pomenoval ich Terre d'Espérance a Ile de la Caverne (spoločne Južné ostrovy, Iles Australs). Dnešné meno im dal kapitán James Cook roku 1777. V decembri 1947 Juhoafrická únia anektovala Marionov ostrov, v januári 1948 Ostrov princa Eduarda. V roku 1995 boli oba ostrovy vyhlásené za prírodnú rezerváciu. Sú spravované ministerstvom životného prostredia a turizmu.
Marionov ostrov bol pomenovaný na počesť svojho objaviteľa (Mariona), Ostrov princa Eduarda dostal meno po synovi anglického kráľa Juraja III. (vládol 1760-1830) Eduardovi Augustovi, vojvodcovi z Kentu a Strathernu.
Predpona

Predpona alebo prefix alebo prefixálna morféma je časť slova (morféma) stojaca pred slovným základom (koreňovou morfémou) a obvykle meniaca jeho význam.
Staroboleslavská rovina

Poloha a sídla

Pás okrsku sa nachádza medzi mestami Mělník na severozápade a Lysou nad Labem na juhovýchode. Pri juhozápadnej hranici sú Neratovice a Brandýs nad Labem, pri severovýchodnej hranici Předměřice nad Jizerou. Úplne vnútri územia je bývalé mesto Stará Boleslav a väčšie obce Tišice a Dřísy.

Charakteristika územia

Je to fluviálna akumulačná rovina na pravom brehu Labe medzi Lysou nad Labem a sútokom s Vltavou s plošinami nižších stredopleistocénnych (Ris 2) a mladopleistocénnych terás (würm), miestami s pokryvom, návejmi a presypmi viatych pieskov. Podložie tvoria turónske slieňovce a piesčité slieňovce. Na povrchu würmských terás sú opustené korytá. Pri najspodnejšej Jizere mohutné akumulácie ríšskych a würmských terás (s vloženými terasami) zatlačili Labe na južný okraj údolia. Rovina je zalesnená z 50% prevažne borovicovými porastami, miestami s prímesou dubu alebo smreka, fragmentami dúbrav. Pri Sojoviciach na dolnej Jizere sa vykonáva zachytávanie riečnej vody a umelá infiltrácia (Káranská vodáreň). Sú tu pieskovne. Pri Jizere a miestami pri Labe sú početné rekreačné chaty. Okrsok zahŕňa chránené územia Všetatská černava, Černý orel, Písčina u Tišic, Hrbáčkovy tůně (časť).
Brévillers (Pas-de-Calais)

Poloha

Obec má rozlohu 3,03 km². Najvyšší bod je položený 130 m n. m. a najnižší bod 60 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Správa železniční dopravní cesty

Správa železniční dopravní cesty, státní organizace (skrátene SŽDC) je štátny podnik spravujúci železničnú infraštruktúru v Česku. Podnik vlastní štát.
SŽDC je vlastníkom a prevádzkovateľom dráhy, zabezpečuje prevádzkovanie, rozvoj a modernizáciu železničnej dopravnej cesty a organizuje dopravu na celoštátnych a regionálnych tratiach. Podnik bol založený 1. januára 2003.
Do 30. júna 2008 si SŽDC objednávala prevádzkovanie tratí u ďalších spoločností. Toto spočívalo hlavne na technicko-prevádzkovej obsluhe a riadení dopravy. Prevádzkovateľom väčšiny tratí boli České dráhy, niektoré regionálne trate prevádzkovali Viamont, OKD, Doprava a Klub přátel lokálky. České dráhy navyše zabezpečovali údržbu tratí.
Od 1. júla 2008 boli niektoré činnosti (údržba tratí, vydávanie cestovného poriadku) presunuté na SŽDC. Týmto krokom sa posilnili konkurenčné podmienky pre ostatných dopravcov. Od tohto dátumu sa SŽDC oficiálne stala prevádzkovateľom dráhy.
Baugy (Saône-et-Loire)

Poloha

Obec má rozlohu 12,61 km². Najvyšší bod je položený 304 m n. m. a najnižší bod 238 m n. m.

Obyvateľstvo

Počet obyvateľov obce je 505 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Staroveká čínska filozofia

Staroveká čínska filozofia je prvá etapa vývinu čínskej filozofie, ktorá pozostáva z vývinu filozofie v období Jari a jesene (770 pred Kr. až 476 pred Kr.), v období Bojujúcich štátov (476 pred Kr. až 221 pred Kr.), v období Čchin (221 pred Kr. až 206 pred Kr.) a napokon v období Západného Chanu (206 pred Kr. až 24 n. l.).
Začiatky čínskej filozofie spadajú do obdobia klasikov, z ktorého sa zachovala najmä kniha I-ťing, pochádzajúca približne z 12. stor. pred Kr.
Sound Blaster

Sound Blaster je označenie rodiny zvukových kariet, ktoré dlhú dobu boli de facto štandardom pre audio na IBM PC kompatibilných platformách. Výrobcom je spoločnosť singapurského pôvodu Creative Technology, v USA známa aj ako Creative Labs.
Tajfún

Tajfún je tropická cyklóna v juhovýchodnej Ázii.

Etymológia

V európskych jazykoch slovo tajfún pôvodne vzniklo z anglického typhoon. Pôvod slova je nejasný a existuje o ňom viac teórií.
Podľa jednej teórie je základom grécke Τυφών (tyfón), čo možno preložiť ako „točivý vietor“; obor s menom Tyfón bol v gréckej mytológii aj otcom vetrov. Z gréčtiny sa potom pojem mohol v podobe ţúfán (طوفان) dostať do arabčiny a perzštiny a v dôsledku arabskej expanzie potom preniknúť do Indie (pojem je známy v jazyku urdu) a neskôr ďalej na východ.
Iná teória poukazuje na sinojaponské výrazy 颱風 (pchin-jin táifēng) „tchai-feng“ - tajfún-vietor alebo na japonské 台風 taifú, ktoré sa dá preložiť ako veľký vietor.
Bassignac-le-Haut

Poloha

Obec má rozlohu 18,37 km². Najvyšší bod je položený 628 m n. m. a najnižší bod 253 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Comigne

Poloha

Obec má rozlohu 9,24 km². Najvyšší bod je položený 548 m n. m. a najnižší bod 80 m n. m.

Obyvateľstvo

Počet obyvateľov obce je 257 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Val-de-Gouhenans

Poloha

Obec má rozlohu 3,88 km². Najvyšší bod je položený 323 m n. m. a najnižší bod 277 m n. m.

Obyvateľstvo

Počet obyvateľov obce je 62 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eva Hurychová

Životopis

Vyštudovala strednú zdravotnícku školu v Liberci. Neskôr vyštudovala večerne ľudové konzervatórium, ktoré sv súčasnosti volá Konzervatórium Jaroslava Ježka.
V 70. rokoch 20. storočia spievala v triu Letokruhy. Neskôr založila skupinu Drops. V roku 1982, keď sa stretla s Janom Neckářom začala spolupracovať so skupinou Bacily. Od roku 1986 pokračovala v spievaní so svojou sprievodnou skupinou Pudr. Písala texty piesní aj pre iných spevákov (Michal David, Stanislav Hložek a Petr Kotvald).
V roku 1987 sa druhýkrát vydala za technika kapely Pudr. Neskôr účinkovala v programoch, ktoré uvádzal Luděk Sobota alebo v programoch, ktoré uvádzal Jan Rosák. V roku 1993 sa jej narodili dcéry. Po narodení dvojčiat ukončila svoju kariéru. Po ôsmich rokoch sa (po domácom násilí) rozviedla.
Na jeseň 2006 sa vrátila ku kariére. Začala skladať a písať texty a nahrala dve nové pesničky Voda a kámen a Mám pro tebe dárek a novú verziu pesničky Já příjdu. Potom vyšli na CD jej cover verzie piesní – Chybička se vloudí a Už nám svítá. Začala sa venovať pomoci týraným ženám. Na pomoc obetiam domáceho násilia založila Evinu schránku Pomoc týraným ženám a obětem domácího násilí.
V apríli 2007 ju herečka Marcela Kyselová požiadala o skomponovanie duetu, ktorý spolu naspievali. Dueto Kdo to vzdává, nevyhrává sa uspešne umiestňovalo pol roka v hitparáde Česká dvanástka v Českom rozhlase.
Počas júna 2013 Eva Hurychová odpromovala s bakalárskym titulom na Technickej univerzitě v Liberci, Katedre sociálnych štúdií a špeciálnej pedagogiky, Fakulte prírodovedne-humanitné a pedagogickej. Úspešne zvládla aj prijímacie skúšky na magisterské štúdium a naďalej tak pokračuje vo svojom vzdelávaní. V Juni 2015 odpromovala s magisterským titulom na stejnej Fakulte v Liberci, na ktorý od októbra 2016 navadzuje v doktorskom štúdiu projektom disertačnej práce na Karlově univerzite v Praze.

Ocenenia

2008 marec – Zlatá česká dvanáctka za duet Kdo to vzdává, nevyhrává
Melanippos (syn Astaka)

Melanippos (starogr. Μελάνιππος – Melanippos) je v gréckej mytológii syn Tébana Astaka, jeden z obracov Téb vo vojne s Argom.
Statočný tébsky bojovník Melanippos pri obrane svojho mesta kopijou smrteľne zranil kalydónskeho hrdinu Tydea, jedného z vodcov vojenskej výpravy siedmich proti Tébam. Melanippos ale vzápätí umrel rukou argejskeho vodcu Amfiaraa, ktorý jeho uťatú hlavu priniesol umierajúcemu Tydeovi. Tydeus sa na jeho hlavu vrhol s barbarskou vášňou odhodlaný mu vycicať mozog, aby si tak obnovil životnú silu. Aj keď bola vojna neľudská, mala svoje zákony a tie kanibalizmus nepripúšťali. Tento odporný výjav sa nepáčil ani bohyni Aténe, ktorá Tydeovi už niesla čašu nesmrteľnosti v snahe mu pomôcť, pohoršená ho ponechala svojmu osudu a Tydeus zahynul v šialených mukách.
Podľa historika Herodota, sikyónsky tyran Klesthenes zakázal v Sikyóne uctievanie argejského vodcu Adrasta, Sikyónčanmi oslavovaného namiesto boha Dionýza, ktorého kult obnovil a namiesto Adrasta prikázal uctievať tébskeho hrdinu Melanippa.
Courris

Poloha

Courris má rozlohu 9,42 km². Najvyšší bod je položený 458 m n. m. a najnižší bod 183 m n. m.

Obyvateľstvo

Courris má 83 obyvateľov (2009).
Graf vývoja obyvateľstva:
Zdroje: INSEE
Angoustrine-Villeneuve-des-Escaldes

Poloha

Obec má rozlohu 87,87 km². Najvyšší bod je položený 2 886 m n. m. a najnižší bod 1 235 m n. m.

Obyvateľstvo

Počet obyvateľov obce je 643 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rottweil (krajinský okres)

Geografia

Okres sčasti pokrývajú pohoria Schwarzwald (Čierny les) a Švábska Jura (Schwäbische Alb).
Probosciger

Opis

U kakadu čierneho dominuje čierne sfarbenie. Je to 60 cm dlhý papagáj, ktorý má hrubý, zo strán sploštený, čierny zobák kruhovitého tvaru. Horná časť zobáku je dlhá a jej ostrá špička končí hlbokým zubovým zárezom. Jeho dlhý, dvojfarebný (dole červený a hore čierny) jazyk je dobre viditeľný, lebo horná a dolná časť zobáku do seba nezapadajú. Jazyk je na konci pokrytý rohovinou. 
Tvár papagája nad zobákom je operená, ale na jeho lícach až ku očiam dominuje červeno sfarbená nahá koža, ktorá pri rozrušení nápadne stmavne. Dúhovka očí kakadu čierneho je tmavohnedá, nohy sivé.
Chochol tohto kakadu je vytvorený z dlhých úzkych, dozadu zahnutých pierok. U tohto druhu papagája nie je výrazný pohlavný dimorfizmus. Mladé vtáky sú mierne farebne odlišné od dospelých.
Samce dokážu používať drevenú paličku na vydávanie vlastného rytmu.

Výskyt

Areál rozšírenia kakadu čierneho je na severoaustrálskom polostrove Kap York, Aruských ostrovoch a na Novej Guinei a jej priľahlých ostrovoch. 
Je obyvateľom pralesov, hustejších savanových lesov do nadmorskej výšky 1 300 m. Žije v skupinách, páry sa osamostatňujú iba v dobe hniezdenia. 
Kakadu čierne hniezdia v dutinách stromov. Samica znáša iba jedno vajce, z ktorého sa mláďa vyliahne po 30 dňoch inkubácie. Mláďatá opustia hniezdo po 8 – 9 týždňoch.

Potrava

Hlavnou potravou kakadu čiernych sú semená, orechy, ovocie a rôzne bobule.